Kockáztat az MSZP és a Párbeszéd: 10 százalékos küszöböt kell megugraniuk | 24.hu
Ha meg nem gondolják magukat addig. Karácsony Gergely a két párt közös miniszterelnök-jelöltje lesz.
Arról, hogy a listán hány helyet kapna a Párbeszéd és a Magyar Liberális Párt, Molnár Gyula közölte, a helyekről nincs még konkrét és végleges megállapodás, azon dolgoznak, hogy a következő parlamentben a Párbeszédnek önálló frakciója legyen. (Ehhez öt párbeszédes képviselőnek kellene bekerülnie az Országgyűlésbe, ami szintén nem látszik könnyű feladatnak.)
Az ügyben a végső döntést az MSZP kongresszusának kell kimondania, ott még dönthetnek úgy, hogy mégsem kockáztatják meg a tízszázalékos küszöböt, de jelenleg úgy tűnik, a Párbeszéd ragaszkodik ehhez.
Az országgyűlési választás kiírását az MSZP elnöke úgy kommentálta: a startpisztoly eldördült. Az MSZP és a Párbeszéd készen áll arra, hogy április 8-án mindent megtegyen azért, hogy Magyarországon kormányváltás legyen, mondta.
Ennek némileg ellentmond, hogy az MSZP és az Együtt között nem lesz koordináció az egyéni választókerületekben, vagyis egymással szemben is indulnak. Juhász Péter Együtt-elnök csütörtökön tárgyalt Molnár Gyulával, és úgy összegzett: a szocialisták azért nem akarnak együttműködni, mert így csökkenne az állami kampánytámogatásuk összege. Ezzel szemben a Demokratikus Koalíció hajlandó visszaléptetni a jelöltjeit néhány helyen az Együtt javára.